CELEX: 32021D1227
Language: bg
Date: 2021-07-27 00:00:00
Title: Решение за изпълнение (EC) 2021/1227 на Комисията от 27 юли 2021 година за изменение на признаването на DNV GL AS в съответствие с член 16 от Регламент (ЕО) № 391/2009 на Европейския парламент и на Съвета

28.7.2021   
               
               
                  BG
               
               
                  Официален вестник на Европейския съюз
               
               
                  L 269/143
               
            
         РЕШЕНИЕ ЗА ИЗПЪЛНЕНИЕ (EC) 2021/1227 НА КОМИСИЯТА
         от 27 юли 2021 година
         за изменение на признаването на DNV GL AS в съответствие с член 16 от Регламент (ЕО) № 391/2009 на Европейския парламент и на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 391/2009 на Европейския парламент и на Съвета от 23 април 2009 г. относно общи правила и стандарти за организациите за проверка и преглед на кораби (1), и по-специално член 4, параграф 1 и член 16 от него,
         като има предвид, че:
         
                     (1)
                  
                  
                     Съгласно Регламент (ЕО) № 391/2009 Комисията отговаря за признаването на организациите за проверка и преглед на кораби, които желаят да получат разрешение да предоставят услуги от името на държавите членки. В съответствие с член 8, параграф 1 от посочения регламент от Комисията се изисква също така редовно да оценява признатите организации, за да се гарантира, че те продължават да отговарят на изискванията на същия регламент.
                  
               
                     (2)
                  
                  
                     Като част от тази оценка Комисията проверява дали титулярят на предоставеното признаване е съответното правно образувание в рамките на организацията, за която се прилагат разпоредбите на Регламент (ЕО) № 391/2009, по смисъла на и в съответствие с член 2, буква в) и член 4, параграф 3 от посочения регламент. Ако случаят не е такъв, Комисията следва да вземе решение за изменение на това признаване. Съгласно член 2, буква в) от Регламент (ЕО) № 391/2009 „организация“ означава правно образувание, неговите дъщерни дружества и всяко друго образувание под негов контрол, което съвместно или самостоятелно извършва дейности, които попадат в приложното поле на посочения регламент.
                  
               
                     (3)
                  
                  
                     С Решение за изпълнение C(2013) 8876 на Комисията се постановява, че титулярят на предоставеното признаване на Det Norske Veritas е DNV GL AS. Съгласно посоченото решение за изпълнение DNV GL AS е образуванието майка на всички правни субекти, които съставляват признатата организация за целите на Регламент (ЕО) № 391/2009.
                  
               
                     (4)
                  
                  
                     Комисията беше уведомена, че считано от 1 март 2021 г., наименованието на правното образувание майка на DNV GL AS е променено на DNV AS. В резултат на това съответното юридическо образувание майка, на което следва да се предостави признаване, е DNV AS.
                  
               
                     (5)
                  
                  
                     Промяната в самоличността на горепосоченото съответно образувание майка не оказва въздействие върху способността на тази организация да спазва изискванията, установени в Регламент (ЕО) № 391/2009.
                  
               
                     (6)
                  
                  
                     Мерките, предвидени в настоящото решение, са в съответствие със становището на Комитета по морската безопасност и предотвратяването на замърсяването от кораби, създаден с Регламент (ЕО) № 2099/2002 на Европейския парламент и на Съвета (2),
                  
               ПРИЕ НАСТОЯЩОТО РЕШЕНИЕ:
         
            Член 1
            Признаването, предоставено на DNV GL AS, се изменя, като наименованието DNV GL AS се заменя с DNV AS, което е образуванието майка по отношение на всички правни образувания, съставляващи признатата организация за целите на Регламент (ЕО) № 391/2009.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
         
         
            Съставено в Брюксел на 27 юли 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 131, 28.5.2009 г., стр. 11.
         
            (2)  Регламент (ЕО) № 2099/2002 на Европейския парламент и на Съвета от 5 ноември 2002 г. за създаване на Комитет по морската безопасност и предотвратяването на замърсяването от кораби (КМБПЗК) и за изменение на регламентите относно безопасността на морския транспорт и предотвратяването на замърсяването от кораби (ОВ L 324, 29.11.2002 г., стр. 1).